**บทสรุปผู้บริหาร**

**การติดตามและประเมินผลการดำเนินงานตามแผนพัฒนาองค์การบริหารส่วนจังหวัดมุกดาหาร**

**ประจำปีงบประมาณ พ.ศ.๒๕๖4**

การติดตามและประเมินผลการดำเนินงานตามแผนพัฒนาองค์การบริหารส่วนจังหวัดมุกดาหารของปีงบประมาณ พ.ศ.๒๕๖4 โดยดำเนินการประเมินผลการพิจารณาการติดตามประเมินผลแผนยุทธศาสตร์และดำเนินการติดตามประเมินผลโครงการพัฒนาในแผนการดำเนินงาน และการใช้จ่ายตามแผนงานขององค์การบริหารส่วนจังหวัดมุกดาหาร เพื่อสรุปเป็นข้อมูลประกอบการตัดสินใจในการปรับปรุงยุทธศาสตร์การพัฒนาท้องถิ่น การจัดสรรงบประมาณ การปรับปรุงผลการดำเนินงานตลอดจนวัดผลสัมฤทธิ์ของการดำเนินงานว่าบรรลุวัตถุประสงค์เพียงใดพร้อมสำรวจความพึงพอใจของประชาชนในพื้นที่ที่ดำเนินการโครงการและนำผลมาประเมินความคิดเห็น ข้อเสนอแนะมาใช้เป็นแนวทาง ในการพัฒนาองค์กรต่อไป

**สรุปผลการประเมินการติดตามและประเมินผล**

**1. ด้านงบประมาณ**

**1. รายรับ**  ในปีงบประมาณ พ.ศ.2564 ตั้งงบประมาณรายรับไว้จำนวน 368,336,400.00 บาท

องค์การบริหารส่วนจังหวัดมุกดาหารมีรายได้ตามงบประมาณปีพ.ศ.2564 จำนวน 349,805,006.84 บาท

ซึ่งทำให้**รายรับน้อยกว่า**ประมาณการไว้จำนวน 18,531,393.16 บาท

**2. การตั้งข้อบัญญัติงบประมาณรายจ่ายประจำปีพ.ศ.2564 แยกค่าใช้จ่ายเป็น 4 ด้าน ดังนี้**

**3. การนำโครงการจากแผนพัฒนาท้องถิ่น (พ.ศ.2561-2565) เพิ่มเติม (ฉบับที่ 6) และเปลี่ยนแปลง(ฉบับที่ 2) นำไปปฏิบัติในแผนการดำเนินงานประจำปี 2564**

|  |  |  |  |  |
| --- | --- | --- | --- | --- |
| **ยุทธศาสตร์** | **แผนพัฒนาท้องถิ่น (พ.ศ.2561-2565)**  **เฉพาะปี 2564** | | **แผนการดำเนินงาน ประจำปี 2564** | |
| **โครงการ** | **งบประมาณ** | **โครงการ** | **งบประมาณ** |
| **ยุทธศาสตร์ที่ 1** การพัฒนาและส่งเสริมคุณภาพ สังคม การศึกษา วัฒนธรรมจารีตประเพณี และภูมิปัญญาท้องถิ่น | 117 | 49,477,000 | 102 | 35,919,000 |
| **ยุทธศาสตร์ที่ 2** การพัฒนาด้านเศรษฐกิจ พาณิชยกรรม เกษตรกรรม และการจัดการด้านอาหารปลอดภัย | 1 | 1,000,000 | 1 | 200,000 |
| **ยุทธศาสตร์ที่ 3** การพัฒนาด้านโครงสร้างพื้นฐาน สาธารณูปโภค สาธารณูปการ | 234 | 498,930,400 | 116 | 77,427,200 |
| **ยุทธศาสตร์ที่ 4** การพัฒนาด้านการเมืองและการบริหารจัดการ | 5 | 10,600,000 | 4 | 15,250,000 |
| **ยุทธศาสตร์ที่ 5** การพัฒนาด้านการอนุรักษ์ทรัพยากรธรรมชาติและสิ่งแวดล้อม | 15 | 7,200,000 | 4 | 500,000 |
| **ยุทธศาสตร์ที่ 6** การพัฒนาด้านการท่องเที่ยวและกีฬา | 7 | 4,714,200 | 6 | 4,314,200 |
| **ยอดรวม** | **379** | **571,921,600** | **233** | **133,610,400** |

**การเบิก-จ่าย** โครงการพัฒนาจากแผนการดำเนินงานประจำปี 2564 ตามยุทธศาสตร์ทั้ง 6 ยุทธศาสตร์ ซึ่งมีโครงการทั้งหมดจำนวน 233 โครงการ งบประมาณ 133,610,400 บาท ผลการเบิกจ่ายดังนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ยุทธศาสตร์** | **โครงการ**  **เบิกจ่าย** | | **โครงการ ไม่ดำเนินการ** | | **โครงการ กันเงินจ่าย** | | **โครงการ ตั้งจ่ายรายการใหม่** | |
| **โครง การ** | **งบประมาณ** | **โครง การ** | **งบประมาณ** | **โครง การ** | **งบประมาณ** | **โครง การ** | **งบประมาณ** |
| **ยุทธศาสตร์ที่ 1**  โครงการ 102 โครงการ  งบประมาณ 35,919,000 บาท | 2 | 632,700 | 100 | 35,286,300 | - | - | 9 | 17,706,860 |
| **ยุทธศาสตร์ที่ 2**  โครงการ 1 โครงการ  งบประมาณ 200,000 บาท | - | - | 1 | 200,000 | - | - | - | - |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ยุทธศาสตร์** | **โครงการ**  **เบิกจ่าย** | | **โครงการ ไม่ดำเนินการ** | | **โครงการ กันเงินจ่าย** | | **โครงการ ตั้งจ่ายรายการใหม่** | |
| **โครง การ** | **งบประมาณ** | **โครง การ** | **งบประมาณ** | **โครง การ** | **งบประมาณ** | **โครง การ** | **งบประมาณ** |
| **ยุทธศาสตร์ที่ 3**  **1.แผนงานอุตสาหกรรม**  โครงการ 77 โครงการ  งบประมาณ 58,431,000บาท  **2.แผนงานเกษตร**  โครงการ 39 โครงการ  งบประมาณ 18,998,200บาท | 1  - | 12,055,875.10  - | 6  8 | 2,079,300  2,951,600 | 70  31 | 34,293,800  16,046,600 | 9  - | 31,128,000  - |
| **ยุทธศาสตร์ที่ 4**  โครงการ 4 โครงการ  งบประมาณ15,250,000 บาท | 1 | 14,628,461 | 3 | 250,000 | - | - | 3 | 795,149 |
| **ยุทธศาสตร์ที่ 5**  โครงการ 4 โครงการ  งบประมาณ  500,000 บาท | 2 | 28,700 | 2 | 200,000 | - | - | - | - |
| **ยุทธศาสตร์ที่ 6**  โครงการ 6 โครงการ  งบประมาณ 4,314,200บาท | 1 | 372,440 | 2 | 2,400,000 | 3 | 1,610,200 | - | - |
| **ยอดรวม** | **7** | **27,718,176.10** | **122** | **43,367,200** | **104** | **51,950,600** | **21** | **49,630,009** |

**4. การเบิก-จ่ายครุภัณฑ์จากแผนการดำเนินงานประจำปี พ.ศ.2564** ซึ่งมีอยู่ 4 แผนงาน มีครุภัณฑ์จำนวน

71 รายการ งบประมาณ 17,427,450 บาท และครุภัณฑ์ตั้งจ่ายรายการใหม่ จำนวน 33 รายการ

งบประมาณ 13,004,050 บาท ผลการเบิกจ่ายดังนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **แผนงาน** | **ครุภัณฑ์**  **เบิกจ่าย** | | **ครุภัณฑ์ ไม่ดำเนินการ** | | **ครุภัณฑ์ กันเงินจ่าย** | | **ครุภัณฑ์ ตั้งจ่ายรายการใหม่** | |
| **ครุภัณฑ์ รายการ** | **งบประมาณ** | **ครุภัณฑ์ รายการ** | **งบประมาณ** | **ครุภัณฑ์ รายการ** | **งบประมาณ** | **ครุภัณฑ์ รายการ** | **งบประมาณ** |
| **1. แผนงานบริหารงานทั่วไป** | 28 | 1,486,250 | 2 | 32,400 | 1 | 17,000 | 29 | 3,532,100 |
| **2. แผนงานการศึกษา** | 6 | 56,600 | - | - | - | - | - | - |
| **3. แผนงานการศาสนา วัฒนธรรมและนันทนาการ** | 18 | 1,714,200 | - | - | - | - | - | - |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **แผนงาน** | **ครุภัณฑ์**  **เบิกจ่าย** | | **ครุภัณฑ์ ไม่ดำเนินการ** | | **ครุภัณฑ์ กันเงินจ่าย** | | **ครุภัณฑ์ ตั้งจ่ายรายการใหม่** | |
| **ครุภัณฑ์ รายการ** | **งบประมาณ** | **ครุภัณฑ์ รายการ** | **งบประมาณ** | **ครุภัณฑ์ รายการ** | **งบประมาณ** | **ครุภัณฑ์ รายการ** | **งบประมาณ** |
| **4. แผนงานอุตสาหกรรมและการโยธา** | 10 | 380,400 | 3 | 11,757,000 | 3 | 1,953,900 | 3 | 8,617,950 |
| **5. แผนงานรักษาความสงบภายใน** | - | - | - | - | - | - | 1 | 854,000 |
| **ยอดรวม** | **62** | **3,637,450** | **5** | **11,789,400** | **4** | **1,970,900** | **33** | **13,004,050** |

**5. การเบิก-จ่าย โครงการเงินอุดหนุนเฉพาะกิจประจำปี พ.ศ.2564**

โครงสร้างพื้นฐานโครงการเงินอุดหนุนเฉพาะกิจประจำปี พ.ศ.2564 องค์การบริหารส่วนจังหวัดมุกดาหารได้รับการจัดสรรจากสำนักงบประมาณ จำนวน 5 โครงการ งบประมาณ 40,405,000 บาท (กันเงินจ่าย/กรณีก่อหนี้ผูกพัน)

**2. ด้านผลการดำเนินงานและการใช้จ่ายงบประมาณโครงการโรคติดเชื้อไวรัสโคโรนา 2019 (โควิด-19)**และวัสดุป้องกันโรคอื่นๆ

|  |
| --- |
| **จากการติดตามประเมินผล พบว่า** องค์การบริหารส่วนจังหวัดมุกดาหารได้ดำเนินงานโครงการเกี่ยวกับโรคติดเชื้อไวรัสโคโรนา 2019 (โควิด-19) เพื่อช่วยเหลือประชาชน ที่ได้รับผลกระทบจากโรคติดเชื้อไวรัสโคโรนา ซึ่งได้ดำเนินงานโครงการทั้งสิ้น 15 โครงการ งบประมาณ 25,799,895 บาท |

**3. ด้านผลการดำเนินงานโครงการตามแผนงานองค์การบริหารส่วนจังหวัดมุกดาหาร**

|  |
| --- |
| **จากการติดตามประเมินผล พบว่า** องค์การบริหารส่วนจังหวัดมุกดาหารได้ดำเนินการโครงการตามแผนงานองค์การบริหารส่วนจังหวัดมุกดาหาร จำนวน 5 โครงการ ดังนี้  **1. โครงการขอรับการสนับสนุนครูหรือบุคลากรการศึกษาในโรงเรียนตำรวจตะเวนชายแดนสังกัดกองกำกับการตำรวจตระเวนชายแดนที่ 23 พบว่า** ผลการจัดงานดำเนินการตามโครงการ ถูกต้อง ครบถ้วน ตามวัตถุประสงค์ที่กำหนดไว้ทุกประการ และเป้าหมาย คือ ครูหรือบุคลากรการศึกษาสาระวิชาปฐมวัย ภาษาอังกฤษ 2 ตำแหน่ง  **2. โครงการสัมมนาทางวิชาการจัดทำแผนพัฒนาการศึกษา(พ.ศ.2566-2570) ขององค์การบริหารส่วนจังหวัดมุกดาหาร** **พบว่า** ผลการจัดงานดำเนินการตามโครงการ ถูกต้อง ครบถ้วน ตามวัตถุประสงค์ที่กำหนดไว้ทุกประการ และกลุ่มเป้าหมาย คือ ผู้บริหารองค์การบริหารส่วนจังหวัดมุกดาหาร สมาชิกสภาองค์การบริหารส่วนจังหวัดมุกดาหาร คณะกรรมการการศึกษาองค์การบริหารส่วนจังหวัดมุกดาหาร หัวหน้าส่วนราชการท้องถิ่นจังหวัดมุกดาหาร ผู้อำนวยการสำนักงานพุทธศาสนาจังหวัดมุกดาหาร ผู้อำนวยการสำนักงานวัฒนธรรมจังหวัดมุกดาหาร ผู้อำนวยการสำนักงานเขตพื้นที่การศึกษามัธยมศึกษามุกดาหาร  **3. โครงการบูรณาการป้องกันและแก้ไขปัญหายาเสพติด TO BE NUMBER ONE TEEN DANCERCISE ประจำปี 2564 พบว่า** ผลการจัดงานดำเนินการตามโครงการ ถูกต้อง ครบถ้วน ตามวัตถุประสงค์ที่กำหนดไว้ ทุกประการ และกลุ่มเป้าหมาย คือนักเรียน นักศึกษา แกนนำชุมชน ครู หน่วยงานที่เกี่ยวข้องทั้งระดับจังหวัด อำเภอ ตำบล ในจังหวัดมุกดาหาร จำนวน 690 คน |

|  |
| --- |
| **4. โครงการจัดการแข่งขันจักรยานเพื่อส่งเสริมการท่องเที่ยวและชิงแชมป์ประเทศไทยชิงถ้วยพระราชทานฯสนามที่ 2 ประจำปี 2564 องค์การบริหารส่วนจังหวัดมุกดาหาร พบว่า** ผลการจัดงานดำเนินการตามโครงการ ถูกต้อง ครบถ้วน ตามวัตถุประสงค์ที่กำหนดไว้ทุกประการ และกลุ่มเป้าหมาย คือนักกีฬาแข่งขันจักรยานเข้าร่วมกิจกรรมทุกประเภท จำนวน 500 คน และนักท่องเที่ยวผู้ติดตามนักกีฬาเดินทางเข้ามาท่องเที่ยวในจังหวัดมุกดาหาร จำนวนไม่น้อยกว่า 2,000 คน  **5. โครงการรวบรวมและกำจัดขยะอันตรายชุมชนจังหวัดมุกดาหาร องค์การบริหารส่วนจังหวัดมุกดาหารประจำปีงบประมาณ พ.ศ.2564 พบว่า** องค์การบริหารส่วนจังหวัดมุกดาหารได้รวบรวมขยะอันตรายจากองค์กรปกครองส่วนท้องถิ่นในเขตจังหวัดมุกดาหาร จำนวน 40 แห่ง หน่วยราชการ จำนวน 2 แห่ง ซึ่งได้แยกประเภทขยะอันตรายออกเป็น 6 กลุ่ม คือ **1.** กลุ่มซากโทรศัพท์มือถือและแบตเตอรี่มือถือ **2.** กลุ่มถ่านไฟฉาย **3.** กลุ่มหลอดไฟ **4.** กลุ่มภาชนะบรรจุสารเคมี **5.** กลุ่มซากผลิตภัณฑ์เครื่องใช้ ไฟฟ้าและอิเล็กทรอนิกส์ **6.** กลุ่มอื่นๆ |

**4. ด้านผลการดำเนินงานโครงการบริการสาธารณะที่องค์การบริหารส่วนจังหวัดมุกดาหารจัดทำเอง**

|  |
| --- |
| **จากการติดตามประเมินผล พบว่า** องค์การบริหารส่วนจังหวัดมุกดาหารได้ดำเนินการโครงการที่จัดทำเอง จำนวน 4 โครงการ ดังนี้  **1. โครงการงานเกรดซ่อมปรับปรุงซ่อมเสริมผิวจราจรถนนลูกรังและหินคลุก** **พบว่า** ตามแผนงานปฏิบัติงานโครงการทั้งหมด 76 โครงการ ดำเนินการได้จำนวน 34 โครงการ คิดเป็นร้อยละ 44.74 ซึ่งถือว่าการดำเนินงานยังไม่บรรลุตามแผนงานที่กำหนดไว้  **2. โครงการงานซ่อมบำรุงถนนลาดยาง (ซ่อมบำรุงปกติ/ซ่อมปะหลุม)** **พบว่า** ตามแผนงานปฏิบัติงาน โครงการทั้งหมด 30 โครงการ ดำเนินการได้จำนวน 4 โครงการ คิดเป็นร้อยละ 13.33 ซึ่งถือว่าการดำเนินงานยังไม่บรรลุตามแผนงานที่กำหนดไว้  **3. โครงการก่อสร้างซ่อมแซมฝายน้ำล้น**  **พบว่า** ตามแผนงานปฏิบัติงานทั้งหมด 17 แห่ง ดำเนินการได้จำนวน 2 โครงการ คิดเป็นร้อยละ 11.76 ซึ่งถือว่าการดำเนินงานยังไม่บรรลุตามแผนงานที่กำหนดไว้  **4. โครงการแก้ไขปัญหาสังคมและความยากจนด้านที่อยู่อาศัย พบว่า** ตามแผนงานปฏิบัติงานทั้งหมด 5 หลัง ดำเนินการได้จำนวน 2 หลัง คิดเป็นร้อยละ 40 ซึ่งถือว่าการดำเนินงานยังไม่บรรลุตามแผนงานที่กำหนดไว้ |

**5. โครงการเงินอุดหนุนเฉพาะกิจ ปีงบประมาณ พ.ศ.2563 /กันเงินจ่ายมาดำเนินการในปี พ.ศ.2564**

|  |
| --- |
| จากการติดตามประเมินผล พบว่า เป็นโครงการซ่อมสร้างถนนลาดยางผิวทางแอสฟัลท์ติกคอนกรีต โดยวิธี Pavement In-Place Recycling กว้าง 6 เมตร ยาว 5.700 กิโลเมตร ดำเนินงานบนถนนสายทาง มห.ถ. 1-0016 บ้านอนุรักษ์บำรุง ต.ศรีบุญเรือง - บ้านโคกสูงน้อย ต.คำอาฮวน อ.เมือง จ.มุกดาหาร ดำเนินการด้วยงบประมาณ จำนวน 30,220,000 บาท ซึ่งถือว่าเป็นถนนสายทางที่ได้มาตรฐานและดำเนินการได้ระยะทางที่ยาวแบบต่อเนื่องกัน มีความสวยงามและเป็นสายทางที่ประชาชนในชุมชนและประชาชนที่ใช้ถนนสายนี้สัญจรไป-มาได้รับความสะดวก รวดเร็ว และปลอดภัย |

**6. สรุปผลการวิเคราะห์การติดตามและประเมินผล**

|  |
| --- |
| **1. ผลการพิจารณาการติดตามและประเมินผลยุทธศาสตร์เพื่อความสอดคล้องแผนพัฒนาท้องถิ่น(พ.ศ.2561-2565)**  **1.1 ประเด็นข้อมูลสภาพทั่วไปขององค์การบริหารส่วนจังหวัดมุกดาหาร**คะแนนเต็ม 20 ได้คะแนน 20 คะแนน คิดเป็นร้อยละ 100 **ที่เป็นเช่นนั้นเหตุผลเพราะ** สภาพทั่วไปและข้อมูลพื้นฐานซึ่งเป็นข้อมูลสภาพทั่วไปขององค์การบริหารส่วนจังหวัดมุกดาหารมีข้อมูลที่ครอบคลุมทุกด้าน ได้แก่ ด้านกายภาพ ด้านการเมือง/การปกครอง ด้านประชากร ด้านสภาพทางสังคม ด้านเศรษฐกิจ ด้านศาสนา ประเพณี วัฒนธรรม ด้านทรัพยากรธรรมชาติตลอดจนถึงการบริการพื้นฐานสาธารณูปโภค ซึ่งเป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และแก้ไขเพิ่มเติม (ฉบับที่ 3) พ.ศ.2561 ทุกประการ  **1.2 ประเด็นการวิเคราะห์สภาวการณ์และศักยภาพ** คะแนนเต็ม 20 ได้คะแนน 18 คิดเป็นร้อยละ 90  **ที่เป็นเช่นนั้นเหตุผลเพราะ** มีการวิเคราะห์เพื่อพัฒนาท้องถิ่น ได้แก่การวิเคราะห์กรอบการจัดทำยุทธศาสตร์ขององค์การบริหารส่วนจังหวัดมุกดาหารในการจัดทำแผนพัฒนาท้องถิ่นห้าปี (พ.ศ.2561-2565) ซึ่งได้ใช้การวิเคราะห์ SWOT Analys/Demand (Demand Analysis)/Global Demand โดยการวิเคราะห์จุดแข็ง (Strength) จุดอ่อน (Weakness) ของปัจจัยภายใน และวิเคราะห์หาโอกาส (Opportunities) อุปสรรค (Threats) ของปัจจัยภายนอก พร้อมทั้งการ วิเคราะห์และพัฒนายุทธศาสตร์โดยใช้กรอบแนวคิด TOWS Matrix จึงสามารถวิเคราะห์ยุทธศาสตร์ที่สำคัญ ยุทธศาสตร์เชิงรุก (SO) ยุทธศาสตร์เชิงแก้ไข (ST) ยุทธศาสตร์เชิงป้องกัน (WO) ยุทธศาสตร์ เชิงรับ (WT)  **1.3 ประเด็นยุทธศาสตร์** คะแนนเต็ม 60 ได้คะแนน 59 คิดเป็นร้อยละ 98.33 **ที่เป็นเช่นนั้นเหตุผลเพราะ** ด้วยยุทธศาสตร์ขององค์การบริหารส่วนจังหวัดมุกดาหาร ที่มีความเชื่อมโยงยุทธศาสตร์การพัฒนาขององค์กรปกครองส่วนท้องถิ่นในเขตจังหวัด และมีความเชื่อมโยงยุทธศาสตร์จังหวัด พร้อมทั้งวิสัยทัศน์ กลยุทธ์ เป้าประสงค์ของแต่ละประเด็นกลยุทธ์ จุดยืนทางยุทธศาสตร์ แผนงาน และความเชื่อมโยงของยุทธศาสตร์ในภาพรวม แต่ละหัวข้อประเด็นมีเนื้อหา ข้อมูลครบถ้วน ถูกต้อง เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และแก้ไขเพิ่มเติม (ฉบับที่ 3) พ.ศ.2561 ทุกประการ |

|  |
| --- |
| **2. ผลการพิจารณาการติดตามและประเมินผลโครงการเพื่อความสอดคล้องแผนพัฒนาท้องถิ่น (พ.ศ.2561 - 2565**)  **2.1 สรุปความคิดเห็นในภาพรวมของการสรุปสถานการณ์การพัฒนา** ผลคะแนนที่ได้ 10 จากคะแนนเต็ม 10 คิดเป็นร้อยละ 100 **ที่เป็นเช่นนั้นเหตุผลเพราะ** มีการวิเคราะห์จุดอ่อน จุดแข็งขององค์การบริหารส่วนจังหวัดมุกดาหาร ตลอดจนการวิเคราะห์ข้อมูลด้านเศรษฐกิจ การวิเคราะห์ข้อมูลด้านสังคม และการวิเคราะห์ข้อมูลด้านทรัพยากรธรรมชาติและสิ่งแวดล้อม ซึ่งครอบคลุมเนื้อหา สาระตลอดจนปัญหา อุปสรรค และความต้องการของประชาชนในพื้นที่ได้อย่างครบถ้วน สมบูรณ์มากที่สุด  **2.2 สรุปความคิดเห็นในภาพรวมของการนำแผนพัฒนาท้องถิ่นไปปฏิบัติในเชิงปริมาณ** ผลคะแนนที่ได้ 9 คะแนน จากคะแนนเต็ม 10 คิดเป็นร้อยละ 90 **ที่เป็นเช่นนั้นเหตุผลเพราะ** ว่าองค์การบริหารส่วนจังหวัดมุกดาหารได้บรรจุโครงการในแผนพัฒนาท้องถิ่น (พ.ศ.2561-2565) ในแต่ละยุทธศาสตร์แต่ละแผนงานซึ่งได้ลำดับจำนวนของโครงการ/กิจกรรม ได้กำหนดเป้าหมายผลผลิตของโครงการ ซึ่งสามารถวัดและคำนวณได้ว่าได้ดำเนินการจริงตามที่ได้กำหนดไว้จำนวนเท่าไหร่ และจำนวนที่ไม่สามารถดำเนินการได้มีจำนวนเท่าไหร่ สามารถวิเคราะห์ผลกระทบ/สิ่งที่กระทบโครงการที่ได้ดำเนินการได้ |

|  |
| --- |
| **2.3 สรุปความคิดเห็นในภาพรวมของการนำแผนพัฒนาท้องถิ่นไปปฏิบัติในเชิงคุณภาพ** ผลคะแนนที่ได้ 9 จากคะแนนเต็ม 10 คิดเป็นร้อยละ 90 **เป็นเช่นนั้นเหตุผลเพราะ** องค์การบริหารส่วนจังหวัดมุกดาหารได้จัดหาเครื่องมือ เครื่องใช้ เครื่องจักร พร้อมทั้งอุปกรณ์ด้านเทคโนโลยีต่างๆที่ทันสมัยมาใช้ในองค์กรและใช้บริการประชาชนให้มีประสิทธิภาพ และเกิดประโยชน์ต่อประชาชนในทุกด้านมีการดำเนินการติดตามและประเมินผลความพึงพอใจ ความต้องการของประชาชนในพื้นที่ที่มีต่อการดำเนินงานขององค์การบริหารส่วนจังหวัดมุกดาหารว่ามีมากน้อยเพียงใด  **2.4** **สรุปความคิดเห็นในภาพรวมของการประเมินผลแผนงานและยุทธศาสตร์การพัฒนา** ผลคะแนนที่ได้ 9 จากคะแนนเต็ม 10 คิดเป็นร้อยละ 90 **เป็นเช่นนั้นเหตุผลเพราะ** มีการวิเคราะห์แผนงาน และงานที่เกิดจากการดำเนินงานด้านต่างๆ การวิเคราะห์จุดอ่อน จุดแข็งของหน่วยงาน มีการดำเนินงานโครงการโดยใช้หลักการบูรณาการกับหน่วยงานอื่น มีการแก้ไขปัญหาความยากจนตามหลักประชารัฐ และหลักปรัชญาเศรษฐกิจพอเพียง เช่น โครงการก่อสร้างซ่อมแซมที่อยู่อาศัยให้กับประชาชนผู้ยากไร้ และผู้ด้อยโอกาส เป็นต้น  **2.5 สรุปความคิดเห็นในภาพรวมของการประเมินผลโครงการพัฒนา** ผลคะแนนที่ได้ 59 จากคะแนนเต็ม 60 คิดเป็นร้อยละ 98.33 **เป็นเช่นนั้นเหตุผลเพราะ** แผนพัฒนาท้องถิ่น(พ.ศ.2561-2565/เพิ่มเติม(ฉบับที่ 11) พ.ศ.2561-2565 จากจำนวนโครงการทั้งหมด 320 โครงการ(โครงการพัฒนาเฉพาะปีงบประมาณ พ.ศ.2565) ความชัดเจนของชื่อโครงการมีความชัดเจนมุ่งไปเรื่องใดเรื่องหนึ่งอ่านแล้วเข้าใจได้ว่าจะพัฒนาอะไรในอนาคต วัตถุประสงค์มีความสอดคล้องกับความเป็นมาของโครงการมีหลักเกณฑ์และเหตุผล เป้าหมายผลผลิตของโครงการมีความชัดเจนสามารถระบุจำนวน กลุ่มเป้าหมาย ผลผลิต ระยะเวลาดำเนินงาน อธิบายได้ว่าโครงการทำที่ไหน เริ่มต้นในช่วงเวลาใดและจบลงเมื่อไร โครงการมีความสอดคล้องกับยุทธศาสตร์ชาติ ยุทธศาสตร์จังหวัด ยุทธศาสตร์องค์กรปกครองส่วนท้องถิ่นในเขตจังหวัดมุกดาหารเป็นโครงการที่ประชาชนต้องการเพื่อให้เกิดความยั่งยืนในพื้นที่ |

**7. สรุปรายงานผลการดำเนินโครงการในระบบสารสนเทศการบริหารจัดการเพื่อการวางแผนประเมินผลและประเมินผลการใช้จ่ายงบประมาณขององค์กรปกครองส่วนท้องถิ่น (e-Plan)**

|  |
| --- |
| **พบว่า** การรายงานผลการดำเนินงานโครงการพัฒนาในระบบ e-Plan ตามรายงานดังนี้  - แผนการดำเนินงาน โครงการ จำนวน 692 โครงการ งบประมาณ 1,911,330,700 บาท  - อนุมัติงบประมาณ โครงการ จำนวน 110 โครงการ งบประมาณ 54,146,700 บาท  - ลงนามสัญญา โครงการ จำนวน 109 โครงการ งบประมาณ 53,383,540 บาท  - การเบิก-จ่าย โครงการ จำนวน 9 โครงการ งบประมาณ 4,397,840 บาท  **หมายเหตุ** การรายงานในระบบ e-planรายงานเฉพาะโครงการพัฒนา |